ສຫລ ລະບຸຊື່ ຄົນອາເມຣິກັນ ທີ່ໂຈມຕີ ດ້ວຍລະເບີດ ສະຫຼະຊີບ ຢູ່ຊີເຣຍ (ວີດີ​ໂອ)
ກະຊວງການຕ່າງປະເທດສະຫະລັດ ກ່າວວ່າ ຄົນອາເມຣິກັນຜູ້ນຶ່ງ ທີ່ເອີ້ນລາວເອງວ່າ Abu Hurayra al-Amriki ໄດ້ເຂົ້າຮ່ວມ ໃນການໂຈມຕີສະຫຼະຊີບ ຢູ່ຊີເຣຍ.
ກະຊວງການຕ່າງປະເທດສະຫະລັດໃຫ້ການຢືນຢັນວ່າ ພົນລະ ເມືອງຂອງອາເມຣິກັນຄົນນຶ່ງ ໄດ້ເຂົ້າຮ່ວມໃນການໂຈມຕີດ້ວຍ ລະເບີດສະຫຼະຊີບ ຢູ່ຊີເຣຍ ທ່ານນາງ Jen Psaki ໂຄສົກກະຊວງການຕ່າງປະເທດສະຫະ ລັດ ຮັບຮູ້ວ່າ ຜູ້ຊາຍຄົນນຶ່ງ ທີ່ເອີ້ນລາວເອງວ່າ Abu Hurayra al-Amriki ແມ່ນໄປຈາກ ສະຫະລັດ ໃນເວລາຕໍ່ມາ ທ່ານນາງ ກ່າວວ່າ ຊື່ຂອງລາວ ເຊື່ອກັນວ່າ ແມ່ນທ້າວ Moner Moham- mad Abu-Salha ເຄື່ອຂ່າຍກຸ່ມນຶ່ງຂອງອາລກາອີດາ ທີ່ຮູ້ກັນໃນນາມ al-Nusra ໄດ້ສົ່ງຂ່າວຈຳນວນນຶ່ງ ຜ່ານທາງ Tweeter ໃນມື້ວັນອັງຄານຜ່ານມານີ້ ເວົ້າວ່າ ທ້າວ al- Amriki ໄດ້ເຂົ້າຮ່ວມໃນການໂຈມຕີດ້ວຍລະເບີດສະຫຼະຊີບເມື່ອວັນອາທິດແລ້ວທີ່ແຂວງ Idlib ຂອງຊີເຣຍ ພວກຫົວຮຸນແຮງກຸ່ມນີ້ໄດ້ພິມເຜີຍແຜ່ຮູບຂອງຜູ້ຊາຍຜິວຂາວຄົນນຶ່ງທີ່ມີເຄົາພວມອູ້ມແມວ ຢູ່ ແລະກໍຫົວຍິ້ມ ອີກຮູບນຶ່ງຂອງຜູ້ກ່ຽວສະແດງໃຫ້ເຫັນວ່າ ລາວພວມນັ່ງຢູ່ພື້ນດິນ ແລະໃສ່ ໃນອັນທີ່ປາກົດວ່າ ເປັນເສື້ອກັກ ທີ່ໃສ່ລະເບີດ ພ້ອມນີ້ ຍັງມີອີກຫຼາຍໆຮູບ ຂອງລົດກະບະ ທີ່ໄດ້ລະເບີດຂຶ້ນ ສ່ວນຮູບວີດີໂອທີ່ນຳອອກເຜີຍແຜ່ທາງອິນເຕີແນັດສະແດງໃຫ້ເຫັນວ່າ ທ້າວ Abu Hurayra al-Amriki ໄດ້ຂົນດິນລະເບີດໃສ່ລົດກະບະແລະຫລັງຈາກນັ້ນ ກໍເຫັນຮູບລະເບີດແຕກຈາກ ໄລຍະໄກໆ